procesaur/Wiki.mk huggingface dataset:
Николаос Думбиотис

Николаос Думбиотис или ''капетан Аминдас'' (|Νικόλαος Δουμπιώτης, καπετάν Αμύντας) е грчки офицер, андарски капетан и учесник во Борбата за Македонија.
1 Животопис
Думбиотис е роден во 1866 година во Аталанти, Грција. Неговиот татко Георгиос Думбиотис заедно со Димитриос Каратасос учествувал во Халкидичкото востание од 1854 година. Во 1882 година Николаос Думбиотис како доброволец се приклучил на грчката војна и учествувал во Грчко-турската војна од 1897 година.
Во мај 1907 година Николаос како капетан и со чета од 76 души и со неа блегол во Македонија. Николаос го заменил Телос Агапинос (Капитан Аграс) - убиен од Македонската револуционерна организација.
Николаос Думбиотис како андарски капетан дејствувал во реонот меѓу Бер и Негуш. Во октомври 1907 година ја напуштил Македонија, а на негово место дошол капетан Тројкос.
Учествувал во Првата балканска војна и Втората балканска војна, Во 1923 година се пензионирал од грчката армија со чин генерал-мајор. Николаос Думбиотис умрел 1951 година во Атина. Тој бил женет за ќерката на грчкиот поет Георгиос Сурис. Неговиот син Јоанис загинал во 1940 година во Италијанско-грчката војна .
Забрзување

Забрзувањето (ознка: <math>\vec a </math>, а во теоретската механика: <math>\vec w</math>) — извод на брзината по времето. Тоа е векторска физичка величина која покажува за колку се променил векторот на брзината на материјалната точка (тело) при нејзиното/неговото движење за единица време (односно, за забрзувањето не е важна само промената на брзината, туку и нејзината насока).
На пример, тело кое слободно паѓа кон површината на Земјата, кога се наоѓа близу неа, во случај кога може да се занемари отпорот на воздухот, ја зголемува својата брзина за околу 9,8 м/с за секоја секунда, односно неговото забрзување е еднакво на 9,8 м/с².
Гранката на механиката што се занимава со проучување на движењето во тридимензионален евклидов простор, неговото пресметување, како и пресметувањето на брзините и забрзувањата во различни појдовни системи, се нарекува кинематика.
Единица за забрзување во SI е метар во секунда за секунда (м/с<sup>2</sup>), а постои и несистемската единица гал (Gal) која се применува во гравиметријата и е еднаква на 1 cм/с².
1 Особености
Бидејќи брзината е векторска величина, таа може да се промени како по големина, така и по насока. Често под поимот „брзина“ се има предвид само големината на брзината. Во тој случај и забрзувањето е број кој може да добива како позитивни, така и негативни вредности. При позитивна вредност на забрзувањето имаме зголемување на брзината (забрзување во секојдневниот говор), а при негативни вредности имаме запирање или забавување. Вредност нула на забрзувањето означува дека брзината е постојана.
Но, ако ја разгледуваме брзината како вектор, тогаш забрзувањето добива поинаков карактер. Во физиката, промената во насоката на брзината претставува исто така забрзување. Така на пример, при ротаторно движење (движење по кружница), промената во насоката на брзината доведува до центростремително (или центрипетално) забрзување (кон центарот на кругот). Во општ случај, секое забрзување може да се подели на нормално (при кое се менува насоката на брзината) и тангенцијално (при кое се менува големината на брзината).
:<math>\vec a = {d\vec v \over dt} = {d^2\vec r \over dt^2}</math>.
Според Вториот Њутнов закон, забрзувањето на тело со постојана маса е пропорционално на вкупната сила која дејствува на него:
:<math>\mathbf{F} = m\mathbf{a} \quad \to \quad \mathbf{a} = \mathbf{F}/m</math>
каде F е резултантната сила која дејствува на телото, ''m'' е неговата маса, додека a е неговото забрзување.
Петрос Јоанидис

Петрос Јоанидис (|Πέτρος Ιωαννίδης) е грчки андартски капетан, деец на Елиномакедонскиот комитет и учесник во Борбата за Македонија.
1 Животопис
Јоанидис е роден во Кавала, тогаш во Османлиското Царство. Станал клефт (ајдутин), а по засилувањето на грчката вооружена пропаганда се приклучил на грчката кауза и влегол во андартска чета. Заедно со Атанасиос Минопулос ги обиколувале Халкидик, Солунско и Серско.
Во Првата балканска војна војна учествувал како доброволец под команда на полковникот Василиос Папакостас. Во Втората балканска војна ја заштитувал северната граница на Халкидики од евентуален напад од бугарска страна .
Anywhere but Home

''Anywhere but Home'' e првиот албум во живо од американската рок група Evanescence издаден во 2004 година. Во албумот ги има сите четири спотови од нивниот прв студиски албум ''Fallen'', еден час снимање зад сцената и видео од концерот во Париз. Исто така во албумот ја има и песната „Missing“ која не е издадена претходно, a подоцна е издадена како промоционален сингл.
1 Список на песни
1.1 ДВД верзија
1.1.1 Концерт
''58 минути''# „Haunted (интро)“
# „Haunted“
# „Going Under“
# „Taking Over Me“
# „Everybody's Fool“
# „Thoughtless“ (песна од Korn, препеана од Evanescence)
# „My Last Breath“
# „Farther Away“
# „Breathe No More“
# „My Immortal“
# „Bring Me to Life“
# „Tourniquet“
# „Imaginary“
# „Whisper“
| |
1.1.2 Музички видеа
''17 минути''# „My Immortal“
# „Everybody's Fool“
# „Bring Me to Life“
# „Going Under“
1.1.3 Зад сцената
''23 минути''# „Life On the Road“
# „Showtime“
# „Bloopers“
# „Evanescence Unleashed“
# End credits: „Missing“
1.1.4 Екстра
''5 минути''# „Bring Me to Life“ (Живо во Лас Вегас)
|}
2 Личности
* Ејми Ли — вокали, пијано
* Роки Греј — тапани
* Џон Лекомп — гитара
* Тери Балсамо — гитара
* Вилијам бојд — бас
3 Табели
Табела (2004–2005), Позиција
Австрија Топ 75 Албуми, 10
Франција Топ 200 Албуми, 22
Германија Топ 100 Албуми, 19
Нов Зеланд Топ 40 Албуми, 40
Швајцарија Топ 100 Албуми, 10
САД Билборд 200, 39
Александар Александриски

Александар Александриски бил Патријарх на Александрија во периодот од 313 до 326 година. Најпознат е по тоа што учествувал на Првиот вселенски собор во Никеја во 325 година, каде биле разрешени редица на црковни проблеми, како определување на датата за славење на Велигден, дејствата против Мелетиј Ликополски и дејствијата против Ариј, во кој се ставил како водич против аријанството.
Тој бил учител на Атанасиј Александриски, кој подоцна одиграл голема улога во христијанството.
Павле Илиев

Павле Илиев или Павле Раковски (|Παύλος Ηλία Ρακοβίτης, ''Павлос Илија Раковитис'') — андартски капетан и учесник во Борбата за Македонија.
1 Биографија
Павле Илиев е роден во леринското село Раково, Леринско. Во 1905 година се приклучил на грчката вооружена пропаганда и влегол во андартската чета на Евтимиос Каудис, кој дејствувал во околината на Баба Планина. Оваа чета на двапати имала судир со четите на Македонската револуционерна организација. Илиев подоцна преминал во четата на Георгиос Макрис и станал негов заменик.
По тешкото ранување на Макрис во 1906 година кај Магарево, Илиев застанал на чело на четата и заедно со четите на Георгиос Цондос (Вардас) и Јоанис Каравитис ги обиколувал Корешница и Пелагонија.
На 21 октомври 1906 година Илиев заедно со андарскиот капетан Симо Стојанов (Симос Јоанидис) влегол во селото Кладороби, по влегувањето на андратските чети биле убиени двајца селани, тројца биле ранети, а една куќа била запалена.
На 8 октомври 1907 година четите на Петар Ацев, Ѕоле Стојчев и Крсто Љондев го нападнале родното село на Илиев, Раково, во нападот бил убиен таткото на Павле Илиев, а биле запалени 70 куќи. Во ноември 1908 година Илиев го убил војводата Димко Николов.
Илиев поради своите ајдучки манири дошол во судир со грчкиот комитет. На 13 октомври 1908 година Илиев бил убиен од Младотурците.
По Павле Илиев е именуван силогосот во родното му село, а во 1960 година е подигната негова биста.
Sweet Sacrifice

„Sweet Sacrifice“ е песна од американскиот рок бенд Evanescence. Издадена е на 25 мај 2007 година како трет сингл од нивниот втор студиски албум ''The Open Door''. Напишана е од Ејми Ли и Тери Балсамо. Отпрвин трет сингл требало да биде песната „All That I'm Living For“, но според реакциите на обожавателите и барањата на бендот, издавачката куќа заклучила дека тоа треба да биде песната „Sweet Sacrifice“.
1 Издавање
Бендот изјавил на концертите во живо и на интернет дека третиот сингл од нивниот албум The Open Door, ќе биде „All That I'm Living For“, но по барање на бендот и обожавателите издавачката куќа Wind-up Records одлучила тоа да биде „Sweet Sacrifice“. Оригиналниот сингл беше издаден во Германија на 25 мај 2007.
Оригиналниот сингл бил издаден во Германија на 25 мај 2007 година. Иако други физички издавања не зе забележани, има повеќе копии овозможени за дигитално спуштање.
Музичкото видео за песната е номинирано за Најдобра Хард Рок Изведба и на 50те Греми Награди.
2 Заднина
Во интервју за VH1, Ејми Ли рекла:
Ова е една од песните во ''The Open Door'' што е за истата тешка врска која беше инспирација за сите песни од ''Fallen''. Требаше оваа песна да ја ставиме на почетокот, но сега има посилно гледиште на ситуацијата отколку во ''Fallen''. Овде песната не вели, "Јас сум заробена во стравот и некој нека ме спаси." Овде вели, "Стравот е само во нашите мозоци ... Јас не се плашам повеќе."
3 Музичко видео
Музичкото видео за песната бил снимен во Бурбанк, Калифорнија помеѓу 9 и 10 март во 2007 година. Спотот се најде на интернет на 4 април 2007 година. Потоа се појавило на Yahoo! Music на 5 април. Фан клубот на бендот имал натпревар во кој на два натпреварувачи им било дозволено да го гледаат видеото.
Во интервју за MTV News, Ејми Ли рекла,
Има повеќе настапи во живо. Нема многу трикови, волци или нешто друго. Повеќе е само за песната и дека таа е уникатна за нас. Бидејќи песната е еден од нашите најтешки синглови, ние навистина сакавме да се фокусираме на изведбата
4 Список на песни
*Сите песни се напишани од Ејми Ли и Тери Балсамо
Базик Макси ЦД (Дел 1)
Премиум Макси ЦД (Дел 2)* Интервјуот е снимано за AOL Music во SonyBMG Studios во Њујорк на 3 август 2006. Во него Ејми Ли и Џон Лекомп зборуваат за креативниот процес на снимањето на ''The Open Door'', а исто така и нивните музички мислења.
5 Искачувања на табелите
Табела (2007), Позиција
Турција Топ 20 Табела, 11
Португалија Синглови Топ 50, 24
Геманија Синглови Топ 100, 75
Билборд Мејнстрим Рок Песни, 24
Ски патека на Водно

Ски патека на Водно — проект со кој се планира скијачка патека од врвот на планината Водно од десната страна на Милениумскиот крст, во правец на Нерези.
Се смета дека скијачката патека би бил еден од начините за привлекување туристи во зимскиот период, а истовремено можност и за скопјани да уживаат во зимските спортови на неколку километри од центарот на градот. До скијачката патека би одела постоечката жичарница.
Аријанство

Аријанството (аријанизам или аријанска ерес) е учење кое на Првиот вселенски собор било прогласено за еретичко. Христолошката расправа започнала во Александрија помеѓу следбениците на презвитер Ариј (Аријанци) и следбениците на Свети Александар Александриски (хомоусијанци). Втората страна верувала и пропагирала дека Синот е едносуштен на Отецот, додека Аријанците тврделе дека Синот, иако е најсовршена божја креција е сапак она што е - а тоа е творба и ништо повеќе. Во оваа расправа се појавила и трета група (хомоиосијанци) кои се труделе да понудат компромис, тврдејќи дека Отецот и Синот се од слична материја, но не иста.
Поголемиот дел од дебатата се водела околу тоа дали Исус бил „роден''“'' или „''создаден''“ од Отецот, при што од лексиколошка и семантичка страна вистинска пречка претставувал самиот факт што различните групи доаѓале од различни говорни реони, при што старогрчкиот јазик имал далеку побогат речник од останатите јазици, и многу поразлични значења наследени од претхристијанските филозофи. На почетокот околу дваесетина епископи го поддржале Аријанското учење, но кога навлегле во детали, се оттргнале од него и се приклучиле на мнозинството.
На крајта од соборот бил донесен Символот на верата со што Ариј и двата либиски епископи кои продолжиле да го поддржуваат биле екскомуницирани и прогонети во Илирик.
Во текот на неговата историја, Аријанството било примено од страна на неколку германски племиња. Први кои го примиле биле Визиготите, кои го примиле христијанството од Вулфила, кој пак од своја страна бил пријател со епископот Евсевиј Никомедиски.
Борбата против аријанството завршила во текот на 6 век, кога визиготскиот крал Рекаред I објавил дека ја прима Католичката вера.
Евстахиј Антиохиски

:''За други значења на поимот видете ја страницата за појаснување.''
Свети Евстахиј Антиохиски е христијански светец и Патријарх на Антиохија во текот на 4 век. Тој учествувал на Првиот вселенски собор во Никеја во 325 година, каде заземал позиција против аријанството. Заедно со останатите отци Евстатиј проповедал дека според Божествената суштина Исус Христос како Син Божји е рамен на Отецот и на Светиот Дух.
По смртта на Константин Велики, ариевците повторно започнале немилосрдно да го гонат православието. Свети Евстатиј бил симнат од неговиот престол и протеран најпрво во Тракија, а потоа во Македонија.
Починал во 345 година.
Свети Јаков Нисибиски

Свети Јаков Нисивиски е христијански светец и втор епископ на Нисибија .
Свети Јаков Нисивиски живеел како отшелник во лето на отворено поле, а зимно време во пештера. Според христијанското верување, еднаш отишол во градот Нисибија за да види како се распространува христијанската вера, каде по ова бил избран за епископ. Учествувал на Првиот вселенски собор и се противел на аријанството.
Кога Персијците го нападнале неговиот град, тој побарал од Бог да го сочува градот и верните во него така што ќе испрати муви и комарци врз Персијанците за да ги изгонат од нисибиските бедеми. Така, според преданието, Бог ја услишил молитвата на својот угодник и испратил многу муви и комарци врз Персијанците, спасувајќи го градот.
Свети Јаков Нисибиски починал во 350 година.
Свети Спиридон

Свети Спиридон е христијански светец. Тој е роден на островот Кипар, во времето на Константин Велики. Во младоста се оженил и имал деца. По смртта на неговата сопруга, тој остатокот од својот живот го посветил на Бог. Тој бил епископ на кипарскиот град Тримитунт.
Свети Спиридон учествувал на Првиот вселенски собор во Никеја во 325 година, застапувајќи ја страната на Свети Александар Александриски против аријанството. Според православната традиција, тој бил облечен толку просто, што кога еднаш поканет од императорот сакал да влезе во царскиот дворец, војникот мислејќи дека е некој просјак му удрил шлаканица. Кроткиот и незлоблив Спиридон му го завртил и другиот образ.
Починал во 348 година. Неговите мошти се наоѓаат на островот Крф.
Пимен Европски

Пимен, роден како Сотир Илиевски — владика на МПЦ - ОА, митрополит на европската епархија.
1 Животопис
Пимен е роден во Ресен во 1971 година. Уште како студент на Православниот богословски факултет „Св. Климент Охридски“, кај него се родила желбата да отиде во манастир, па по завршување на трета година факултет, заминал во Водочкиот манастир во Струмица во 1997 година, каде и го добил монашкиот потстриг. Набрзо потоа, станал игумен на истиот манастир, период кога и вонредно го завршил Теолошкиот факултет. На предлог на Синодот на МПЦ, како Архимандрит, заминал во Париз во 2004 година, на последипломски студии на Факултетот „Св. Сергеј“, каде и ја извршувал парохиската служба во тамошната црковна општина. За време на студиите, г. Пимен бил хиротонисан, заедно со Методиј и Климент, при што станал викарен епископ Пољански и како таков е ракоположен на соборот на сите Македонски светии во октомври 2005 година во црквата „Св. Софија“ во Охрид. Најпосле на 6 април 2006, тој бил поставен за митрополит Европски, при што го преселил седиштето на епархијата во Малме, Шведска.
Како митрополит, по барање на некои дневни весници и интернет портали, тој пишувал и колумни секогаш со теолошка содржина и смисла.
2 Библиографија
* Quod scripsi scripsi (2011)
* Патувајќи (Матица македонска, 2017)
Курасао

Курасао (|Curaçao, папименто: ''Kòrsou'') е остров во јужниот дел на Карипското Море, во близина на венецуелскиот брег. Островот Курасао, заедно со малиот ненаселен остров Мал Курасао, ја сочинуваат Земјата Курасао која е уставна држава во рамките на Кралството Холандија. Главен град на Курасао е Вилемстад.
Курасао е најголем и најнаселен остров од трите острови на поранешните Холандски Антили, често наречени острови ABC. Вкупната површина на Курасао изнесува 444 км<sup>2</sup>, каде живеат околу 141.766 жители. До распадот на Холандските Антили, островот бил познат под името Островска Територија Курасао.
1 Етимологија
Потеклото на името Курасао е оспорено и не е јасно. Португалците и Шпанците тврдат дека името потекнува од португалскиот збор „curação“ што значи „излечен“ и се однесува на излечување од болеста скорбут со која биле за заболени португалските морепловци. Имено, приказната за потеклото на името наведува дека португалските морепловци биле излечени од скорбут кога пристигнале на Курасао, најверојатно преку јадење локално овошје. Тогаш островот бил познат како „Остров на излекувањето“ или „Ilha da Curação“. Втората теза за потеклото на името е дека името потекнува од португалскиот збор „coração“ што значи „срце“, кое се однесува на местоположбата на острвот „во срцето“ на трговијата. Шпанците го прифатиле името како Курасао, а истото го сториле и Холанѓаните. Третата теза е дека името потекнува од месното население. Оваа теза е поддржана од раните шпанци записи за Карибите.
2 Поврзано
* Острови ABC
* Холандски Антили
* Кралство Холандија
* Карипско Море
Свети Ипатиј Гангриски

Свети Ипатиј Гангриски е христијански светец и епископ во градот Гангра.
Тој е роден во Киликија, Мала Азија. Учествувал на Првиот вселенски собор во 325 година во Никеја. Бил многу почитуван од римскиот цар Констанциј II, кој уште додека бил жив овој светител побарал да се изобрази неговиот лик, лик што царот го чувал во својот двор. Починал во 326 година, убиен од една жена аријанка.
Call Me When You're Sober

„Call Me When You're Sober“ e песна од американската рок група Evanescence. Оваа песна е првиот сингл од вториот студиски албум на групата ''The Open Door'' која се појавила на 25 септември 2006. Напишана е од Ејми Ли и Тери Балсамо и во неа се зборува за поранешното момче на Ејми, Шон Морган - член на групата Seether. Сестрите на Ејми - Кери и Лори, се појавуваат како следечки вокали. Песната стана втор најуспешен сингл на бендот заземајќи го 10. место на Билборд хот 100 листата. Го зазеде 10. место на Билборд хот 100 листата и 4. место на списокот на Алтернативни песни.
1 Издавање
Песната е пуштена на радио на 30 јули 2006, со што неколку радио станици ја пуштиле песната порано. Песната можела да се спушти дигитално на 15 август, а официјално е издадена како сингл на 25 септември.
Наскоро почнале озборувања дека Wind-up одбрале да ја издадат песната како сингл самите, што Ејми Ли го негирала во нејзината порака на Evboards:
Wind up не го одбра синглот - јас го направив тоа и морав да се борам за тоа. Јас ја сакам оваа песна. Исто така тие не сменија ништо во неа. Ова е начинот на кој ние ја направивме.
Песната се искачила на #10 на VH1 „Топ 40 од 2006.“ Исто така се искачила на #77 на табелата на крајот на годината на ''Билборд'', пониска позиција отколку претгодните синглови на бендот, „Bring Me to Life“ и „My Immortal.“ Се искачил и на #5 на списокот за најсвирени песни во 2007 на ARIA. Добил Платинска сертификација од RIAA на 17 февруари 2009, со продадени повеќе од 1 милион копии.
2 Заднина
Песната е една од последните напишани за албумот ''The Open Door''.
Во песната се работи за поранешното момче на Ејми Ли, Шон Морган, главниот вокал на групата Seether, и се работи за неговата „љубов“ кон алкохолот. Ли ја објаснила темата на песната во интервју за VH1:
Многу е очигледно за кого се зборува во песната. Знаев дека луѓето ќе читаа меѓу редови и ќе знаеја дека е за моето бившо момче Шон Морган, од Seether, но сакав да се знае дека се работи токму за тоа. Ми требаше да кажам што чувствувам веќе толку долго. Музиката е терапија за мене. Тоа е лек за секоја негативна работа низ која поминав.
3 Музичко видео
Музичкото видео за песната е режиран од Марк Веб и беше прикажуван на MTV, MTV2, VH1 и Fuse. Спотот е заснован на приказната за Црвенкапа. Во интервју зад сцените на спотот, режисерот сакал Ејми Ли да му ги расчекорува нозете на својот „поранешен љубовник“ во видеото, но таа одбила да го прави тоа.
Во спотот се прикажани Ејми Ли и нејзиното „поранешно момче“ кое го глуми британскиот глумец Оливер Гудвил како седат на маса поставена со јадење. Бендот и Ејми се прикажани како ја изведуваат песната.
Отпрвин било испланирано видеото да биде снимано кон крајот на јуни, но било одложено бидејќи сè уште не било почнато да се снима дури до втората недела од јули. Премиерата на видеото била на 7 августо, 2006, на MTV2 во САД, и на MuchOnDemand во Канада. Се искачило на #1 на ''TRL'' на MTV.
4 Список на песни
*ЦД сингл Издаден септември 2006*Сите песни се напишани од Ејми Ли и Тери Балсамо
''ЦД еден:''''ЦД два:''*Винил сингл издаден во септември 2006
Бонер

Бонер (|Bonaire, папименто: ''Boneiru'') е остров во јужниот дел од Карипското Море. Административно, Бонер е јавно тело во рамките на Кралството Холандија, заедно со ненаселениот помал остров Мал Бонер. Заедно со Аруба и Курасао, ги формираат островите наречени ABC.
Со распадот на Холандските Антили на 10 октомври 2010, Аруба, Курасао, Холандија и Свети Мартин станале уставни држави на Кралството Холандија, додека Бонер, Саба и Свети Евстахиј добиле статус на ''јавни тела'', нешто како специјални општини.
1 Поврзано
* Кралство Холандија
* Карипско Море
* Острови ABC
* Холандски Антили
Евсевиј Кесариски

Евсевиј Кесариски (263-339) — грчки епископ на Мавританија, историчар на христијанството и егзегет. Од страна на христијаните често е нарекуван ''татко на црковната историја''.
Тој е роден во Палестина. Се школувал во Ерусалим и Антиохија, проучувајќи ги Платон, Филон Александриски и Ориген. Неговото најважно дело, „Црковна историја“ претставува збирка од тематики кои го опишуваат раното христијанство, односно неговото создавање и ширење до 324 година.
1 Поврзано
* „Подготовка за Евангелието“ — дело на Евсевиј
Евсевиј Никомедиски

Евсевиј Никомедиски (грчки: ''Ευσέβιος ο Νικομηδείας'') бил христијански епископ, Цариградски патријарх.
За неговото детство, денеска се знае многу малку, но со сигурност се знае дека припаѓал на аристократско семејство. Евсевиј бил епископ на Берит или Бејрут, како и на Никомедија. Во текот на 338 година бил избран за епископ односно Цариградски патријарх. Тој учествувал на Првиот вселенски собор во 325 година во Никеја, каде ги зазел позициите на аријанството.
Самиот цар Константин Велики бил крстен токму од Евсевиј во 337 година. Но и покрај овој факт, тој заедно со Евсевиј Кесариски бил на станата на Ариј. По крајот на никејскиот собор, тој бил испратен во заточение во Галија. Во исто време, тој бил еден од иницијаторите за заточение на Свети Атанасиј Александриски.
Починал во 342 година.
Свети Евстахиј

:''За други значења на поимот видете ја страницата за појаснување.''
Свети Евстахиј (|Sint Eustatius) или Свети Евстатиј или Статија — остров во Карипското Море и јавно тело на Карипска Холандија. Островот се наоѓа во Западните Инди, јужно од Девствените Острови, северозападно од Свети Кристофер и Невис и југоисточно од Саба. Главен град на Свети Евстахиј е Орањестад.
Островот има површина од со население од 2.292 жители. Службен јазик на островот е холандскиот, а признаени се и папијаменто и англискиот. До 10 октомври 2010 г. островот бил дел од Холандските Антили, но со распадот на истите островот го добил новиот статус на јавно тело, што е нешто како специјална општина во рамките на Кралството.
Наречен е во чест на римскиот маченик Св. Евстатиј Плакида (I-II век).
1 Поврзано
* Кралство Холандија
* Холандски Антили
* Карипско Море
Свети Мартин (Холандија)

Свети Мартин (холандски: ''Sint Maarten'') е една од четирите уставни држави на Кралството Холандија. Свети Мартин го зазема јужниот дел од островот Свети Мартин, додека северниот дел од островот е француската територија Свети Мартин. Островот Свети Мартин се наоѓа во Карипското Море.
Пред 10 октомври 2010 година, Свети Мартин бил дел од Холандските Антили, но по распадот на истите Свети Мартин станал посебна уставна држава во рамките на Кралството, заедно со Холандија, Аруба и Курасао.
1 Користена литература
*Gert Oostindie (1998) ''''. Amsterdam: Bert Bakker.
*Gert Oostindie and Inge Klinkers (2001) ''''. Amsterdam: Amsterdam University Press.
2 Поврзано
* Кралство Холандија
* Холандски Антили
* Остров Свети Мартин
Свети Ахил Лариски

Свети Ахил Лариски е христијански светец и епископ на Лариса.
Свети Ахил е роден во Кападокија од чесни родители кои уште од детството го воспитувале во христијански дух. Ја изучувал филозофијата, а длабоко проникнал и во внатрешната духовна филозофија. Поради неговите човечки вредности бил поставен за епископ Лариски и во тоа својство учествувал на Првиот вселенски собор во Никеја во 325 година, на кој со своето знаење но и со својата принципиелност ги засрамил кривоверците и придонел за победа на вистинските христијански принципи.
Според христијанското верување, Ахил зел еден камен и им викнал на ариевците:
Ако Христос е создание Божјо, како што велите вие, речете од овој камен да потече елеј?
На ова прашање, тој не добил никаков одговор. По ова, тој повторно рекол: „
А ако Синот Божји е рамен на Отецот, како што веруваме ние, нека потече елеј од овој камен!
По овие зборови, навистина претечело елеј.
1 Во Македонија
Свети Ахил починал во 330 година во Лариса. Царот Самуил сакал во својата црква да има мошти на истакнат светител од првите векови на христијанството чиј култ бил раширен на поширок простор. Кога Самоил ја освоил Тесалија, тој наредил неговите мошти да бидат пренесени на истоимениот остров во Преспа.
Празникот на Свети Ахил се празнува на 15 мај (с.с.) и овој ден имал важна улога во животот на Охридската архиепископија. Иако седиштето на црквата се наоѓало во Охрид, нејзиниот синод често заседавал во црквата Св. Ахилеј на истоимениот остров и тоа во мај (во пролет), водејќи сметка синодските седници да завршат до 15 мај - празникот на св. Ахилеј.
Пред да бидат пренесени моштите на св. Ахил на островот, тој се викал Преспа, a подоцна го добил името на светителот, а на островот имало и село што го носело името Ахил (''Аил''). По победата на византиската војска над Самоуиловата и по распаѓањето на Самоиловото Царство, Василиј Втори на островот му ставил име ''Костанција'', но тоа не можело да се зацврсти пред силниот култ на св. Ахил, така што островот пак си го задржал името на светителот.
Дека култот на свети Ахил бил силен во овој дел на Македонија зборува и присуството на неговиот лик во повеќе цркви. Така на пример тој има значајно место во црквата св. Ѓорѓи во с. Курбиново, во костурската црква „Св. Врачи“ во црквата „Св. Никола“ - манастир во Мариово, во црквата „Св. Никола“ во с. Псача, во црквата во Старо Нагоричане, во „Св. Никола Болнички“, во црквата на манастирот на св. Наум и други цркви во Охрид како и на други места во Македонија, но и во Србија, Грција и пошироко, што зборува за неговиот широко распространет култ. Дека култот кон свети Ахил Лариски е нашироко почитуван во Македонија, говори и податокот дека црквата во реканското село Требиште е посветена токму на овој светец, кој кај тамошното месно население се слави како Аурилија.
Холандски Антили

Холандски Антили (|Nederlandse Antillen, |Antia Hulandes) — автономна составна земја на Кралството Холандија. Оваа автономна држава била составена од две групи острови, едните составени од Аруба, Курасао и Бонер во близина на Венецуела, а другата група составена од Саба, Свети Мартин и Свети Евстахиј во близина на Свети Кристофер и Невис.
Холандските Антили почнале да се распаѓаат во 1986 година, кога Аруба излегла од федерацијата и станала посебна автономна држава во рамките на Кралството. На 10 октомври 2010 Холандските Антили целосно се распаднале и денес Кралството е составено од четири уставни држави и три јавни тела, нешто слично како специјални општини. Уставните држави се: Аруба, Курасао, Холандија и Свети Мартин, додека специјални општини се: Бонер, Саба и Свети Евстахиј кои се нарекуваат со заедничкото име Карипска Холандија.
1 Користена литература
* Borman, C. (2005) '''', Deventer: Kluwer.
* Oostindie, G. and Klinkers, I. (2001) ''Het Koninkrijk inde Caraïben: een korte geschiedenis van het Nederlandse dekolonisatiebeleid 1940-2000''. Amsterdam: Amsterdam University Press.
2 Поврзано
* Кралство Холандија
* Аруба
* Курасао
* Холандија
* Свети Мартин
* Свети Евстахиј
* Саба
* Бонер
Црква „Св. Ѓорѓи“ - Зелениково

Свети Ѓорѓи (позната и како ''Свети Ѓорѓија'') — македонски православен храм во селото Зелениково, поточно во населбата Станица Зелениково. Црквата е сместена на врвот на ридот веднаш над селото, над последните куќи и училиштето Марко Цепенков, веднаш од десната страна на патот кој води кон селото Градовци. Во рамките на црквата има и трпезарија и маси на кои се раздава храната на црковните собори, а исто така има и гробишта.
Лила Даунс

Лила Даунс (|Lila Downs 19 септември, 1968 година во Tlaxiaco херојски Сити, Оахака, Мексико) е мексиканска пејачка и текстописец, кој пее на неколку јазици, главно, шпански и англиски јазик. Во неговиот музички стил и тврди неговиот мексикански корените на домородните народи на Мексико, вклучувајќи го и Mixtec, Zapotec, Маја, Nahuatl, како и на регионалните музиката на Мексико, особено Оахака.
Во моментов, Лила Даунс е работа на составот и аранжмани за музички Како вода за чоколада, заснован на книгата на Лаура Esquivel, премиерата во Њујорк за јавни театар и на Бродвеј во 2011 година.
Се подготвува својот седми студиски албум што ќе биде лансиран во пролет следната година и да учествува во снимањето на Gringo маријачи филм во режија на Том Gustafson, каде што тие работеле заедно во Мексико Адриана Barraza, Марта Higareda и канадски глумец Шон Ашмор.
1 Албум
1.1 ЦД
* 1999 − На Sandunga
* 2000 − Дрвото на животот
* 2001 − Линијата
* 2004 − Една Крв, ( Греми латино во 2005 година за најдобар албум на фолк музика)
* 2006 − Ла пивница
* 2008 − најдобрите на Лила Даунс (ЦД)
* 2009 − Ojo де Culebra (северноамерикански издание: "Shake Away")
* 2010 − Chacala (онлајн само)
* 2011 − гревовите и чуда
1.2 ДВД
* 2008 − најдобрите на Лила Даунс (ДВД)
* 2007 − Лотарија пеат (ДВД)
2 Наводи
3 Врски
*
RJ45

RJ45 е тип на стандардизиран приклучок. Овој вид на приклучок има физички машки и женски тип на поврзувач. Жиците или пиновите на овој кабел се предодредени приклучок во телефонијата. Основниот „RJ45“ користи „8P2C“ модулатор за приклучок, што значи користи 2 пина. Исто така овој кабел се користи за поврзување со модеми.
Пред името „RJ45“ да се користи за компјутерски приклучок, ова име било стандард во телефонијата. Поделбата на пиновите, која е дел од „RJ45“ стандардот, им била позната на телефонските инсталери кои ги поврзувале телефоните со овој приклучок. Приближно идентичните физички својства на компјутерските приклучоци и овој „RJ45“ приклучок, довело до тоа „RJ45“ да стане стандард и во компјутерските мрежи.
Единствената разлика меѓу телефонскиот и компјутерскиот „RJ45“ поврзувач е присуството на дополнителни спроводници во кабелот, кои не можат да се видат без внимателно набљудување. Телефонскиот „RJ45“ поврзувач има „8P2C“ варијанта на каблите, што значи дека само 2 кабли се спроводници, компјутерскиот пак „RJ45“ поврзувач е „8P8C“, со тоа што сите 8 кабли се користат.
Денес, овој приклучок се дефинира како еден од приклучоците за поврзување на компјутерски мрежи преку кабел.
Свети Митрофан Цариградски

Свети Митрофан Цариградски — христијански светец и Цариградски патријарх во периодот од 306 до 314 година.
Неговиот татко Дометиј, брат на римскиот цар Пров, побегнал од Рим како христијанин и отишол во Византија. Византискиот епископ Тит го посвети за презвитер. По смртта на Тит Дометиј станал епископ Византиски. По смртта на Дометиј, епископскиот престол го зазеде неговиот постар син Пров, а по кончанието на овој, престолот епископски го зазел Митрофан. Кога Константин Велики првпат го виде Митрофан, според христијанската традиција, го засакал како татко.
Во времето на Првиот вселенски собор Митрофан бил на 117 години, па не можејќи самиот да земе учество во работите на Соборот за свој заменик го одредил хороепископот Александар. Царот му го дал чинот Патријарх, станувајќи прв Цариградски патријарх. Кога царот го запрашал кого би го сакал за наследник на патријаршискиот престол, Митрофан го посочил Александар, а потоа му рекол на Александар Александриски: „''О брате, пресветол наследник ќе оставиш ти''!“ И го зел за рака архиѓаконот Атанасиј, подоцна Свети Атанасиј Велики, патријарх Александриски, и го пофалил пред сите. По ова пророштво се простил со сите и по десет дена ја предал душата на Бога, во 325 година.
Македониј I Цариградски

Македониј I Цариградски (починал по ) — Цариградски патријарх во периодот од 342 до 346, како и од 351 до 360 година.
На Вториот вселенски собор, кој се одржал во Цариград во 381 година, бил осуден за ерес, како водач на македонијаните, познати и како духоборци. Тие признавале дека Синот Божји е единосуштен на Отецот, но не исповедале дека Светиот Дух е вистински Бог.
Павле I Цариградски

Павле I Цариградски е христијански светец и Цариградски патријарх во периодот од 336 до 340 година.
Павле е роден во . Според христијанската традиција, кога патријархот Александар Цариградски лежел на смртна постела, го прашале кој сака да му биде наследник, на кое тој одговорил:
''Ако сакате да имате патријарх којшто ќе ве учи и ќе ви блеска со добродетел, изберете го Павле, а ако сакате да имате само убав човек и однадвор украсен, изберете го Македониј''..
Народот го избрал Павле. Но ова не им било право на аријанските кривоверци ниту на царотКонстанциј II, кој во тоа време бил во Антиохија. Наскоро Павле бил симнат од престолот, и тој заедно со Свети Атанасиј Велики побегнал во Рим, каде што обајцата биле убаво примени од Папа Јулиј I и од царот Констанс I, кои ги поддржале во нивната православна вера. На писмо од царот Констанс и папата Јулиј, Павле бил вратен на престолот, но кога починал царот, аријанците успеале да го протераат православниот патријарх во Кукуз во Ерменија. Во прогонство Свети Павле еднаш служејќи литургија бил нападнат од аријанците и удавен со омофорот, во година.
Во времето на царот Теодосиј I неговите мошти во 381 година биле пренесени во Цариград, а во 1236 година во Венеција, каде што се наоѓаат и денес.
Демофил Цариградски

Демофил Цариградски (починал во ) бил епископ на Бер и Цариградски патријарх во периодот од 370 до 379 година.
Тој е роден во аристократска фамилија од Солун, и главно се залагал за аријанската страна во првата поголема шизма во христијанството.
CSMA/CD

Повеќекратен пристап со преслушување на носители за откривање на судири CSMA/CD (англиски: Carrier sense multiple access with collision detection) е метод на пристап во сметачките мрежи во кој:
- се користи шема на преслушување на носители.
- станицата за пренос на податоци која детектира друг сигнал додека пренесува рамка ќе престане со пренесувањето на таа рамка, ќе го пренесе блокираниот сигнал, а потоа чека случаен временски интервал пред обидот да се прати таа рамка повторно.
CSMA/CD e модификација на повеќекратниот пристап за пренесување на носители (CSMA).CSMA/CD се користи за да се подобрат перформансите на CSMA, така што ќе се прекине преносот штом судирот е откриен со што се намалува можноста за обид за појавување на втор судир.
1 Опис
CSMA/CD е метод на пристап на второ ниво, а не проткол на OСИ моделот.
Кога некоја станица сака да испрати некои информации таа го користи следниов алгоритам:
2 Главна постапка
# 1. Подготвена рамка за пренос.
# 2. Дали медиумот е некативен? Ако не чекај додека не стане подготвен.
# 3. Започни пренесување.
# 4. Дали се случи судир? Ако е така премини со постапка за откривање на судирот.
# 5. Ресетирај ги бројачите за ретрансмисија и заврши го пренесот на рамката.
3 Постапка за откривање на судири
# 1. Продолжи го преносот додека минималното пакет време е постигнато да се осигура дека сите приемници го откриле судирот.
# 2. Зголеми го бројачот за ретрансмисија.
# 3. Дали е постигнат максималниот број на обиди за пренос? Ако да, прекини пренос.
# 4. Пресметај и чекај случаен backoff период врз основа на бројот на судири.
# 5. Повтори ја главната постапка почнувајќи од фаза 1.
Ова може да се спореди со она што се случува на вечера, каде што сите гости зборуваат еден со друг преку заеднички медиум (воздух). Пред да почне со зборување секој гостин учтиво чека неговиот соговорник да заврши. Ако двајца гости почнат да зборуваат во исто време, двајцата ќе запрат и ќе почекаат кратко случајно време (во Етернет, ова време се мери во микросекунди). Се очекува дека по ова кратко случајно време двајцата гости нема да започнат да зборуваат повторно во исто време, со што ќе се избегне друг судир.
Методите за откривање на судири се зависни од медиумот, но на електричена магистрала како што се 10BASE-5 или 10BASE-2, судирите можат да бидат откриени со споредување на пренесените податоци со примените податоци или со препознавање на повисокиот од нормалниот сигнал на амплитудата во магистралата.
4 Апликации
CSMA/CD се користи во топологијата магистрала, Етернет варијанта, и во раните верзии на усучени парици Етернет(англиски: twisted-pair Ethernet). Современа Етернет мрежа изградена со преклопници и/или full-duplex врска повеќе не користи CSMA/CD. IEEE Std 802.3, со кој се дефинираат сите Етернет варијанти, од историски причини уште го носи насловот "Повеќекратен пристап со преслушување на носители за откривање на судири(CSMA/CD), метод на пристап и спецификации на физичко ниво".
Варијации на концептот се користат во радиофреквенциски системи што се потпираат на делење на честотата, вклучувајќи Automatic Packet Reporting System.
5 Наводи
*
6 Поврзано
*Етернет
*Token Ring
zh:载波侦听多路访问#CSMA/CD
Евагриј Цариградски

Евагриј Цариградси (починал околу ) — Цариградски патријарх во 370 или 380 година.
За неговиот живот и дело денеска се знаме многу малку. Во 370 година, аријаните го избрале Демофил Цариградски по смртта на Евдоксиј Антиохиски, и се смета дека тој бил наследник на Свети Евстахиј Антиохиски, кога истиот по само неколку месеци бил симнат од својата должност од страна на царот Валент. Според други тврдења пак, тој бил наследник на Демофил Цариградски, во времето на Теодосиј I.
Евдоксиј Антиохиски

Евдоксиј Антиохиски (''Eudoxius''; грчки: ''Ευδόξιος ο Αντιοχείας'') — Цариградски патријарх во периодот од 360 до 370 година. Пред да стане патријарх, тој бил епископ во Антиохија.
Во времето кога учел во Антиохија, Евдоксиј станал приврзаник на аријанството, особено на крилото на Евсевиј Никомедиски. Тој учествувал на црковните собори во Антиохија, Сердика и Милано, а во текот на 358 година станал Патријарх на Антиохија. Констанциј II го симнал од престолот и го вратил во својата родна Кападокија, главно поради неговата поддршка на аријанството на Евномиј.
Во 360 година станал Цариградски патријарх, каде во 366 година го крстил царот Валент, кој паднал под негово влијание.
1 Наводи
*Athanasius. ad Solit. in Patr. Gk. xxvi. 572, 219, 589, 274, 580, 713, 601;
*Epiphanius of Cyprus ''de Haeres.'' lxxiii. 2;
* H. E. ii. 16, 38, 40, etc..
*Hilarius, de Synod., Patr. Lat. x. 471, etc.;
* Liber contr. Const. Imp. §§ 665, 680, 573, etc.
*Sozomenus. H. E. iv. 26;
*Socrates Scholasticus H. E. ii. 19, 37, 40, 43;
*Theodoret. H. E. ii. 25; Haer. Fab. iv. 3;
*Theophanes ''Chronogr.'' § 38; Niceph. Callist. H. E. xi. 4;
*
Марко Бошнаков

Марко Бошнаков — македонски анархист, учесник во македонското револуционерно движење и член на Гемиџиите.
1 Животопис
Бошнаков е роден 1878 година во Охрид, Македонија. Станал член на Гемиџиите додека учел во Солунската машка гимназија „Св. Кирил и Методиј“ и учествувал во Солунските атентати.
Тој го изнајмил дуќанот од спротивната страна од Отоманкста банка во Солун, од таму се ископувал тунел до темелите на банката и бил поставен динамитот. Подоцна во тој дуќан Јордан Поп Јорданов го запалили фитилот и ја разнел Отоманската банка.
Тој е еден од четворицата Гемиџии (Павел Шатев, Георги Богданов и Милан Арсов) кои биле уапсени и изведени пред специјален суд.
Сите четворица биле осудена на смрт, но подоцна казната била преиначена во доживотен затвор. Марко Бошнаков починал на 15 февруари 1908 година в Мурзук, во либиската провинција Фезан.
Неговиот череп од страна на Павел Шатев и Богданов бил донесен во Македонија. Веста за смрта на Марко Бошнаков е забелажана и во некрологот кој го издава ''Охридското друштво за помош'',во кој се вели:
Остатоците, т.е. главата на Марко Бошнаков била сместена во украсно дрвено ковчеже и била погребена на гробиштата во црквата Св. Богородица Перивлепта. Но помеѓу двете светски војни, поради отстранување на влага во црквата, извршено е отстранување на земја од северната, од источната и од западната страна, при што било извршено и отстранување на гробовите што се наоѓале на овој простор.
Посмртните остатоци од сите гробови, меѓу кои и остатоците од Марко Бошнаков, биле пренесени во црквата Св. Константин и Елена, која потоа станала еден вид костурница.
2 Галерија слики
Максимијан Цариградски

Максимијан Цариградски (починал околу ) — Цариградски патријарх во 431 до 434 година. По потекло, Максимијан бил од Рим. Во Цариград дошол по работа, но не е познато зошто се задржал повеќе време во градот. Кога Несториј Цариградски бил симнат од цариградскиот престол, за нов патријарх бил избран Максимијан.
Црква „Успение на Пресвета Богородица“ - ’Ржаничино

Успение на Пресвета Богородица — мала црква која се наоѓа на врвот на мало возвишение веднаш источно над селото ’Ржаничино. Црквата е возобновена од ктиторот Пидо Чужуков на местото на некогашна истоимена црква која била разрушена за време на турското владеење во Македонија. Веднаш до самата црква постои и голем крст кој е видлив и од автопатот Е-75. Во самата околина на црквата постојат и повеќе услужни објекти и гробишта. Црквата е посветена на успението на Пресвета Богородица, односно на празникот кој меѓу народот е познат како Голема Богородица (28 август).
1 Галерија
Консултант

Консултант (Латински: consultare "За да разговараат") е професија кој обезбедува професионални или стручни совети во одредена област, како што се управување со, сметководство, животната средина, забава, технологија, закон (особено даночните закони), човечки ресурси, маркетинг, управувањето со итни случаи, производство на храна, медицина, финансии, Живот управување, Економија, јавните работи, комуникација, инженерство, звучен дизајн на системот, графички дизајн, или управување со отпад.
Консултантот обично е експерт или професионалец во одредена област и има широки познавања за предметот.Под консултант обично се работи за една консултантска фирма или е само-вработен, и се спојува со многубројни консултанти и често е поврзан со менување на клиенти. Така, клиентите кои ги користат консултанските услуги, имаат пристап до подлабоко ниво на стручност отколку што би било изводливо, при што клиентот-корисник на консултанската услуга, може-ат да купуваат само одредена услуга од надворешниот консултант, наместо да ствараат и трошат сопствени ресурси или време.
1 Начините на кои консултанти работат
Некои консултанти се вработени од страна на персоналот на консултирачка компанија, фирма која обезбедува консултански услуги и ги нуди услугите на своите клиенти. Ова е особено често во технолошкиот сектор. Консултантите често се нарекуваат и изведувачи во технолошкиот сектор во однос на нивните договори за вработување.
Стратегија на работењето на консултантите се вообичаени во горното управување во многу индустрии. Исто така, постојат независни консултанти кои дејствуваат како привремени директори со моќ за донесување одлуки во рамките на корпоративното политиките или законите. Тие можат да седат на специјално формирани одбори или комисии (пр: во градежни компании, па дури и во влади).
Консултанти работат на места на клиенти во име на консултантски услуги или во регистрирани консутански компании.
Некои консултанти се лица ангажирани од страна на компаниите да работат за нив на договорна основа. Тие не се вработени во компанијата најмени да се направи одредена работа. Од нив се очекува да ја завршат својата работа етички и одговорно, со минимален надзор.
2 Поврзано
Концепти кои се однесуваат на консултации во Биотехнологијата, за работна сила,Управување со Времето,Менаџмент консалтинг, Политички консултации, Консултација на јавноста, Даночен советник, Чадор компанија...
3 Видови на консултант:
Биотехнологијата консултант
Консултантот (медицина)
Консултант фармацевт,Маркетинг консултант, Образовни консултант, Вработување консултант, Затворање/стечаен консултант, Консултант за логистика услуги,Консултант за човечки ресурси, Консултант за имиџ, Информатичка технологија консултант, Правен консултант, Губење на контролата консултант, Кризен консултант, Медиумски консултант, Изведба консултант, Политички консултант, Процес консултант, Статистички консултант...
de:Unternehmensberater
he:ייעוץ ארגוני
ru:Управленческий консалтинг
Црква „Св. Троица“ - ’Ржаничино

Света Троица — македонски православен храм во селото ’Ржаничино, во самиот центар на селото непосредно до фудбалското игралиште веднаш до главниот пат. Црквата се наоѓа во завршната фаза на својата изградба. Таа е изградена во нов стил со купола. Спроти црквата од другата страна на патот постои доста стар гроб на некогашен свештеник, кој потекнува од периодот на турското владеење во Македонија.
1 Галерија
Харави (жанр)

Харави (|harawi, |haravi, jaravi) е стар традиционален правец на андската музика, но и на староседелската лирска поезија. Харави бил распространет низ Тавантинсују и денес е особено застапен во државите кои бил под директна управа на Империјата, односно во Перу, Боливија, Еквадор и делови од Аргентина и Чиле. Типично, харави е спора, духoвна мелодична песна или музика која се свири на кена, еден вид флејта. Текстот често е со љубовен карактер, секојдневен селски живот и слични теми.
1 Поврзано
* Андска музика
* Инки
Панака

Панака е хуака во која се положувале мумифицираните тела на кралското семејство. Денес, во Куско се пронајдени и документирани дванаесет или тринаесет панаки. Во панаките се положувале телата, заедно со декоративната облека и основни производи за кои се сметало дека се потребни во задгробниот живот.
1 Верувања
Според религиските обичаи и верувања на Инките, душите на починатите лица не го завршувале својот пат со физичката смрт и последниот здив, туку се верувало дека мумиите продолжувале со живот. Тие биле зачувувани и низ ритуали им се оддавала почит. Со тоа членовите на кралското семејство биле почестени бидејќи според верувањата тоа значело дека се синови на Инти. Панаките биле сосема уништени со доаѓањето на Шпанците и шпанските католички свештеници.
2 Поврзано
* Религија на Инките
* Инки
* Хуака